Nyeste Skilderie af Kiøbenhavn, 1814-07-16
J Engelland existerer egentlig kun en officiel Tidende, nemlig Londoner Gazette, i hvilken Regjeringen lader bekjendtgjøre Embeders Besættelse, Befordringer, Bankerot Commissioner, og officielle Efterretninger om Krigstildragelser til Lands og Vands. Hele Forskjellen imellem de øvrige saakaldte Ministerial og Oppositionsblade beroer paa deres Forfatteres og Læseres personlige Tænkemaade. For at tilfredsstille Ønsket af ethvert Toneangivende politisk Partie, som i Engelland alle rede dannes ved Constitutionen, maa der for ethvert gives Tidender, der udtale dets Mening; og heri allene ligger Kilden til Forskjelligheden. Ogsaa blive disse Blade den Tænkemaade og det Partie, til hvilket de eengang bekiende sig, urokkelig tro, saaledes, at f. Ex. Morning Chronicle for nærværende Tid er et af de meest afgjørende Oppotions-Blade, da det dog under Fors Ministerium var en Ministerial-Tidende. – Af de politiske Tidender udkomme nogle hver Dag, andre kun om Søndagen eller paa bestemte Dage i Ugen. De første dele sig igjen i Morgen- og Aften Tidender. Morgen Tidenderne ere: Den daglige Antegner; Oraklet; den ægte Britte; den offentlige Hovedbog; Tiderne; Morgen Herolden; Morgen Chronik; Morgenposten, den brittiske Presse; ToldAntegneren, og Aurora. Aftentiderne indeholde et Udtog af de samme Dag udkomne Morgentidender, og levere alle Efterretninger, som ere indløbne førend Kl. 1 om Middagen. Det ældste og bedste blandt Aftenbladene er: Stjernen; derefter følger: Solen; Coureren, Vandreren; Jordkuglen; Statsmanden, og Styrmanden. Aftenbladene læses almindeligere i Provindserne end Morgenbladene. Tirsdag, og Løverdag Aften udkommer den Londoner Hoftidende. Tirsdag, Torsdag og Løverdag udgives: den almindelige Aftenpost; St. James Chronik, den engelske Chronik; Whitehalls Aftenpost; Londons Aftenpost og Handels-Chronik. Mandag, Onsdag og Fredag: Londons Chronik; Londons Postskib; Lloyds Aftenpost, og Aften Brevposten. Løverdagsblade ere: Baldwins Journal; Tidernes Speil; Says Handverkere, Westminster Journal, Provindsial-Chronik; Journal for Landmanden; Keiserlig Tidende; Løverdags Brevpost; Cobbets politiske Register; den politiske Critik, og den almindelige Politiefama. Allene om Søndagen udkommer: National-Registeret; Neptunus, Phonix; Jagttageren; Søndags-Critiken; Søndags Archivet; Søndags Erindreren; den uafhængige Whig; Bells Ugebud, Nyhederne; Patrioten; Ugedepescherne; Albion; Britannia; Englænderen; Undersøgeren; Modespeilet; Erindreren; Samleren, og Søndags Antegneren. Hver Onsdag udgives den brittiske Merkur, og hver Mandag Lovregisteret. J det Franske Sprog har man Courier de Londres og Courier d'Angleterre, og i det Tydske, den troe Udraaber. - De betydeligste af disse politiske Blade tælle, den uhyre Concurrenze uagtet, 6 til 7000 Subscribentere. Morgen Tidenderne tælle 5 Millioner Exemplare, Aften=Tidenderne 4 Mill. 500,000, Søndagsbladene 1 Million 500,000, og de Blade, som udkomme de øvrige Dage i Ugen, 1 Mill. 500,000 Exemplare. Den aarlige Jndtægt af dem alle udgjør over 500,000 Pd. Sterl. Af denne Sum tilflyder omtrent Halvdelen Regjeringen; en Ottendedeel bliver tilovers som reen Gevinst for Eierne; og det øvrige ernæret samtlige Redacteurer, over 300 Bogtrykkere, samt nogle hundrede Afskrivere, Avisbudde, Papirmagere, Boghandlere o. s. v. Antallet af Provindsialbladenes Exemplarer er ikke ringere, og over det hele brittiske Rige indbringe de over 500,000 Pund Sterl., som ernærer mere end 1500 Mennesker.